Edel-Marie Haukland

Edel-Marie Helén Haukland (født 4. april 1997) er en norsk ungdomspolitiker tilknyttet Kristelig Folkeparti (KrF). Hun var leder av Kristelig Folkepartis Ungdom (KrFU) fra 2019 til 2021.

Haukland er oppvokst i Bodø og engasjerte seg politisk i 2011. Hun har senere studert filosofi ved Universitetet i Bergen og var på den tiden førstekandidat for Gul Liste i Studentparlamentet. Senere flyttet hun til Oslo og startet teologistudier på MF vitenskapelig høyskole. I 2018 ble hun valgt som organisatorisk nestleder i KrFU, sommeren 2019 var hun trainee på Stortinget, og  samme høst ble hun valgt til leder for ungdomspartiet. Ved stortingsvalget 2021 var hun andrekandidat på Nordland KrFs stortingsliste.

Våren 2020 var hun blant dem som uttrykte skepsis knyttet til ny bioteknologilov. Hun har også frontet saker som forbud mot atomvåpen og innføring av samtykkelov.

Referanser 

KrF-politikere i Nordland
KrFUs ledelse
Parlamentsmedlemmer i Studentparlamentet ved Universitetet i Bergen
Personer fra Bodø kommune